Ved kapitulasjonen foreslo hans overordnede, Schilling, at personalet ved SD i Mosjøen skulle rømme til fjellene for å skjule seg. Drach og hans kollega Fischbacher nektet å være med på dette, og Drach ble derfor avskjediget. Han fikk beskjed om å reise til Trondheim, men ble arrestert av det tyske hemmelige feltpolitiet på veien dit og sendt til Trondheim som arrestant.